armvectores/hy_wikipedia_2023 huggingface dataset:
Սիլիկատներ

Սիլիկատներ (լատ․ silex; — կայծքար), սիլիկաթթուների աղերը։ Ջրում լուծվում են (սահմանափակ) միայն ալկալիական մետաղների սիլիկատները, որոնք լուծույթում զգալիորեն հիդրոլիզվում են։ Սիլիկատները սիլիկաթթուների նման սովորաբար բարձրամոլեկուլային պոլիմերներ են։


== Սիլիկատների առաջացրած միներալները և տարածվածությունը բնության մեջ ==

Բնական Սիլիկատները առաջացնում են ամենատարածված միներալների դասը (մոտ 500 միներալ՝ դաշտային շպատներ, ամֆիբոլներ, պիրոքսեններ, փայլարներ, օլիվին...), որոնք կազմում են երկրակեղևի զանգվածի 45% – ֊ը (քվարցի հետ՝ մոտ 87% ֊ը) և հրաբխային ապարների՝ 95%-ը։ Սիլիկատների կառուցվածքի հիմքում ընկած են [SiO4]4– քառանիստ անիոնային խմբերը, որոնք կարող են համակցվել (թթվածնի ընդհանուր ատոմով)՝ առաջացնելով շղթաներ, հարթ և տարածական ցանցեր։


== Սիլիկատների դասակարգումը ==
Սիլիկատներ դասակարգվում են ըստ SiO44– խմբերի համակցման տեսակի, ռադիկալների բաղադրության, կատիոնների բնույթի և պարունակության, ջրի և հիդրօքսիլ ու այլ անիոնային խմբերի առկայության և բնույթի։ Այլ քառանիստային անիոններ պարունակող սիլիկատներ են ալյումինասիլիկատները, բորասիլիկատները,բերիլասիլիկատները, նաև տիտանասիլիկատները և ցիրկոնասիլիկատները։ Ըստ [SiO4]4– քառանիստերի համակցման բնույթի տարբերում են․

Կղզիային սիլիկատները բաղկացած են կատիոնային ութանիստերով իրար միացած մեկուսացված (օլիվին, ցիրկոն,տոպազ , նռնաքարեր ...) կամ զույգված (Si2O7)6- քառանիստերից։
Օղակավոր սիլիկատները լինում են պարզ (Si3O9)6-, (Si4O12)8-, (Si6O18)12- (բերիլ ...), (Si8O24)16- և կրկնակի երկհարկ օղակներով։
Շղթայական սիլիկատները [SiO4]4– խմբերն առաջացնում են անընդհատ շղթաներ կամ ժապավեններ։
Շերտավոր սիլիկատներ։ Այս խմբին են պատկանում փայլարները։
Տարածական սիլիկատները՝ Si04 խմբերն առաջացնում են եռաչափ տարածական ցանցեր (ցեոլիտներ, դաշտային շպատներ, նեֆելին ...)։


== Սիլիկատների բաղադրությունը ==

Սիլիկատների բաղադրության մեջ մտնող փոքր կատիոններն (Mg2+, Al3+, Fe2+ Mn2+ ...) առաջացնում են գագաթներում թթվածնի 6 ատոմ պարունակող ութանիստեր, մեծ կատիոնները (K+, Na+,Са2+, Ba2+, Sr2+ ...)՝ 8,9 կամ 12 գագաթ ունեցող բազմանիստեր, որոնց կողերը համատեղելի են (Si2O7)6- խըմբերին։ Սիլիկատներին բնորոշ է իզոմորֆիզմը, այդ պատճառով տարածված են նրանց պինդ լուծույթները։ Սիլիկատները կարող են պարունակել բյուրեղային ջուր, ցեոլիտային և միջշերտային ադսորբված ջուր, նաև ОН–, F+, Cl-, ՏO22-, СО32- և այլ անիոններ։


== Սիլիկատների օգտագործումը ==
Բազմաթիվ սիլիկատներ կարևոր օգտակար հանածոներ են (պարունակում են Li, Be, Ni ...)։ Նեֆելիններից ստանում են ալյումին, պոտաշ և սոդա։ Կարևոր են նաև ոչ հանքային օգտակար հանածոները (դաշտային շպատ, փայլար, ասբեստ, տալկ ...), թանկարժեք և այլ զարդաքարեր (զմրուխտ, տոպազ, աքվամարին ...) հանդիսացող սիլիկատները։
Կապ դ’Այ

Կապ դ’Այ (ֆր.՝ Cap-d'Ail)՝ համայնք Ֆրանսիայում։ Գտնվում է Ֆրանսիայի հարավ-արևելքում, Պրովանս Ալպեր Լազուր ափ
երկրամասում։ Մինչև 2015 թվականի մարտ ամիսը, համայնքը վարչականորեն դասվում էր վերացող շրջանների շարքին (Նիցցայի շրջան)։
Կոմունայի մակերեսը կազմում է 2,04 կմ², իսկ բնակչությունը՝ 4887 մարդ(2016 թվական), 4741 մարդ (2012), Բնակչության խտությունը` 2324,0 մարդ/կմ²։


== Բնակչություն ==
2011 թվականին բնակչության թիվը կազմում էր 4877 մարդ, իսկ 2012 թվականին` 4741 մարդ։

Բնակչության թվաքանակի աճի դինամիկան`


== Տնտեսություն ==
2010 թվականին 3224 աշխատունակ մարդկանցից 2431-ը տնտեսապես ակտիվ էին, իսկ 793-ը՝ ոչ ակտիվ։ Ակտիվության ցուցանիշը 1999 թվականին կազմում էր 75,5 %։ 2431 ակտիվներից  2244-ն էին աշխատում։ 793-ից 285 մարդ աշակերտներ և ուսանողներ էին, 195-ը՝ թոշակառու, իսկ 313՝ ոչ ակտիվ այլ պատճառներով.
2010 թվականին հաշվարկվում էր 2095 տնային տնտեսություն, որտեղ բնակվում էր 4433,0 մարդ, իսկ հարկերից շահույթը կազմում էր 22 հազար եվրո։


== Ծանոթագրություններ ==
Աբել Ռուիս

Աբել Ռուիս (իսպ.՝ Abel Ruiz, հունվարի 28, 2000(2000-01-28), Ալմուսաֆես, Ribera Baixa, Վալենսիա, Վալենսիա, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Բարսելոնա ===
Ռուիսը միացել է Բարսելոնայի ակադեմիային 2012 թվականին Վալենսիայից։ 2016 թվականի նոյեմբերի 21-ին նա երկարաձգեց իր պայմանագիրը ակումբի հետ։ Բարսելոնա B-ի կազմում իր դեբյուտը նշեց 2017 թվականի ապրիլի 9-ին՝ Բադալոնայի դեմ խաղում։ Սեգունդա Դիվիզիոնում իր առաջին հանդիպումը անցկացրեց 2017 թվականի օգոստոսի 28-ին՝ Տեներիֆեի դեմ խաղում։ Բարսելոնա B-ի կազմում իր առաջին գոլը խփեց սեպտեմբերի 1-ին՝ Գրանադայի դեմ խաղում։
Բարսելոնայի առաջին թիմի կազմում Ռուիսը իր դեբյուտը նշեց 2018 թվականի մարտի 7-ին՝ Կատալոնիայի սուպերգավաթի Էսպանյոլի դեմ խաղում՝ այս հանդիպման հետխաղյա 11-մետրանոցների հարվածաշարում իրացնելով իր 11-մետրանոցը։


== Միջազգային կարիերա ==
Իսպանիայի մինչև 17 տարեկանների հավաքականի կազմում Ռուիսը իր դեբյուտը նշել է 2015 թվականի հոկտեմբերի 25-ին՝ Անդորայի դեմ խաղում։ 2016 թվականին նա Մ17 հավաքականի կազմում մասնակցեց Եվրոպայի առաջնությանը՝ օգնելով իր թիմին զբաղեցնել 2-րդ հորիզոնականը և դառնալ առաջնության 2-րդ լավագույն ռմբարկուն՝ խփած 4 գոլերով։ Նա ստացավ արծաթե խաղակոշիկը և ընդգրկվեց առաջնության խորհրդանշական հավաքականում։ 2017 թվականի Եվրոպայի առաջնությանը Ռուիսը մասնակցեց որպես Մ17 հավաքականի ավագ՝ դառնալով 3-րդ լավագույն ռմբարկուն՝ խփած 4 գոլերով և օգնելով իր թիմին հաղթել գավաթը։ Ռուիսը մասնակցեց նաև 2017 թվականի աշխարհի Մ17 առաջնությանը՝ դառնալով 4 գոլի հեղինակ և օգնելով իր թիմին զբաղեցնել 2-րդ տեղը առաջնությունում։


== Կարիերայի վիճակագրություն ==


=== Ակումբային վիճակագրություն ===
2018 թվականի մայիսի 9-ի դրությամբ


== Նվաճումներ ==


=== Ակումբային ===
ԲարսելոնաՈՒԵՖԱ Երիտասարդական գավաթ․ 2017–18
Կատալոնյայի սուպերգավաթ․ 2018


=== Միջազգային ===
Իսպանիա Մ17ՈՒԵՖԱ Եվրոպայի Մ17 առաջնություն․ 2017
ՈՒԵՖԱ Եվրոպայի Մ17 առաջնություն․ երկրորդ տեղ․ 2016
ՖԻՖԱ աշխարհի Մ17 առաջնություն․ երկրորդ տեղ․ 2017


=== Անհատական ===
ՈՒԵՖԱ Եվրոպայի Մ17 առաջնության արծաթե խաղակոշիկ․ 2016
ՖԻՖԱ աշխարհի Մ17 առաջնության բրոնզե խաղակոշիկ․ 2017 (6 գոլեր)


=== Ռեկորդներ ===
ՈՒԵՖԱ Եվրոպայի Մ17 առաջնությունների եզրափակիչ փուլերի պատմության լավագույն ռմբարկու․ 8 գոլ (կիսում է Ամին Գուիրիի և Օդսոն Էդուարի հետ)
ՈՒԵՖԱ Եվրոպայի Մ17 առաջնությունների պատմության լավագույն ռմբարկու․ 16 գոլ (կիսում է Ժոզե Գոմեշի հետ)
Իսպանիայի Մ17 հավաքականի պատմության լավագույն ռմբարկու․ 27 գոլ
Իսպանիայի Մ17 հավաքականի պատմության ամենաշատ հանդիպում անցկացրած ֆուտբոլիստ․ 37 հանդիպում


== Ծանոթագրություններ ==


== Արտաքին հղումներ ==
Ռուիսի պաշտոնական Տվիտերի էջը
Ռուիսի պաշտոնական Ինստագրամի էջը
Ռուիսը transfermarkt-ում
Ռուիսը soccerbase.com-ում
Ռուիսը WhoScored.com կայքում
Ռուիսը Բարսելոնայի պաշտոնական կայքում
Ռուիսը Լա Լիգայի պաշտոնական կայքում
Ռուիսը ՈՒԵՖԱ-ի պաշտոնական կայքում
Ռուիսը ՖԻՖԱ-ի պաշտոնական կայքում Archived 2018-05-02 at the Wayback Machine.
Ավեն Շոսուա

Ավեն Շոսուա (ֆր.՝  Avesnes-Chaussoy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 54 մարդ, բնակչության խտությունը` 8.82 մարդ/կմ²։ Բնակավայրը զբաղեցնում է 6.12 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 31 կմ արևմուտք։


== Բնակչություն ==


== Տնտեսություն ==
2010 թվականին կար 39 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 9։ Ակտիվության ցուցանիշը կազմում է 76,9 %։ 30 աշխատունակ մարդկանցից աշխատել է 25 անձ (14 տղամարդ և 11 կին)։ Գործազուրկ են եղել 5 անձ (2 տղամարդ և 3 կին)։ 9 անաշխատունակներից 1 եղել են աշակերտներ կամ ուսանողներ, 3-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չեռնուսկի թանգարան

Չեռնուսկի թանգարան (ֆր.՝ Musée Cernuschi), Փարիզի ամենահին թանգարաններից մեկը, որը հիմնադրել է 1898 թվականին ֆինանսագետ, իտալական-ֆրանսիական քաղաքական գործիչ, տնտեսագետ Անրի Չեռնուսկին։ Այն Ֆրանսիայի երկրորդ (Գիմի թանգարանից հետո) արևելյան արվեստի թանգարանն է՝ իր 12 500 ցուցանմուշներով։ Թանգարանը վերանորոգվել է 2001-2005 թվականներին, որից հետո ցուցադրության տարածքը հասցվել է 3.200 քառակուսի մետրի։ Այն երկրորդ ամենահին Ասիական արվեստի թանգարանն է Ֆրանսիայում, և հինգերորդ ամենահին չինական արվեստի թանգարանը Եվրոպայում։


== Հավաքածուներ ==
Թանգարանում ցուցադրվում է Բուդդայի բրոնզե արձանը, որը Մեգուրոյից (Ճապոնիայի շրջան) գնել էր ֆինանսագետ Անրի Չերնուսկին, իր ճապոնական ուղևորությունների ժամանակ։
Շուրջ 900 ցուցադրվող հավաքածուներով պետք է նշել հետևյալները.

Հին ժամանակաշրջանի եզակի բրոնզե օբյեկտների հավաքածու (Մ. թ. ա. XV դարից — մ. թ. ա. III դարը),
Դեռևս Հան դինաստիայի ժամանակաշրջանի արվեստին պատկանող առարկաներ,
Վեյ և Սույ դինաստիայի հուղարկավորության արձաններ,
Թան դինաստիայի արվեստի գործերից պահպանված նմուշներ,
Թան դարաշրջանից մինչև Սուն դարաշրջանի խեցեգործական իրեր,
Լյայո դարաշրջանի հազվագյուտ տիպի զարդերի հավաքածուներ,
Փորագրանկարների արտատիպեր (էստամպներ)։Բացի չինական արվեստի հարուստ հավաքածուից, թանգարանում կան նաև ճապոնական և կորեական արվեստները ներկայացնող հավաքածուներ։


== Գործնական տեղեկություններ ==
Թանգարանը գտնվում է Փարիզի 8-րդ շրջանում, Մոնսո պարկին հարակից, Villiers և Monceau մետրոների կայաններում։
Թանգարանը զբաղեցնում է այն տարածէը, որը Անրի Չերնուսկին հատուկ պատրաստել էր իր հավաքածուի համար։
Թանգարանի հասցեն՝ 7 avenue Vélasquez, 75008 Paris:
Թանգարանը բաց է երեքշաբթիից մինչև կիրակի օրերը, 10:00-ից մինչև 18:00-ը։ Փակ է միայն երկուշաբթի օրերին։


== Պատկերասրահ ==


=== Հավաքածուներ ===

		
		
		
		
		
		
		
		


== Ծանոթագրություններ ==


== Աղբյուրներ ==
Cernuschi Museum official website (French, English, Chinese, Japanese)
Paris Musées official website
Marie-Thérèse Bobot, The Chinese Collections of the Cernuschi Museum: General Guide, Paris-Musées, 1993. ISBN 2-87900-154-4.
Waldemar George, "Art in Paris: The Cernuschi Museum", The Burlington Magazine for Connoisseurs, Vol. 50, No. 290 (May, 1927), pp. 283–284.
Vadime Elisseeff, Bronzes Archaïques Chinois Au Musée Cernuschi (Archaic Chinese Bronzes), L'Asiathèque, 1977.
Cernuschi Museum feature on Paris Walking Tours website


== Արտաքին հղումներ ==
Թանգարանի պաշտոնական կայքը
Independent Women

Independent Women Part I, ամերիկյան Destiny's Child Գըրլ բենդ խմբի երգը՝ Survivor ալբոմից։ Երգը եղել է Չարլիի հրեշտակները ֆիլմի սաունդթրեք։


== Երգացանկ ==
European CD single COL 669822 2

«Independent Women» (Part 1) (album version) — 3:41
«Independent Women» (Joe Smooth 200 Proof 2 Step Mix) — 4:17
«Independent Women» (Maurice’s Radio Mix)1 — 3:54
«Independent Women» (Victor Calderone Club Mix)1 — 9:36UK CD single part 1 670593 2

«Independent Women» (Part 1) (album version) — 3:41
«Independent Women» (Victor Calderone Club Mix)1 — 9:36
«Independent Women» (Maurice’s Radio Mix)1 — 3:54UK CD single part 2
«Independent Women» (Part 2)
«Say My Name» (Timbaland remix)
«So Good»
includes Charlie’s Angels movie posterUS CD single 44K 79493US vinyl single

«Independent Women» (Part 1) (album version) — 3:41
«Independent Women» (Victor Calderone Drum Dub Mix)1 — 5:30
«Independent Women» (Victor Calderone Club Mix)1 — 9:36
«Independent Women» (Maurice’s Independent Man Remix)1 — 7:30
«8 Days of Christmas» — 3:29Նշումներ1 Ռեմիքսների մեջ ներառված են նոր ձայնագրված վոկալային երգերը, որոնց գործիքավորումը կատարել է Մաուրիս Ջոշուան:


== Հիթ-շքերթներ ==


=== Հավաստագրումներ ===


== Դիրքեր ==


== Ծանոթագրություններ ==
Օդենսե (քաղաք)

Անվան այլ կիրառումների համար տե՛ս՝ Օդենսե (այլ կիրառումներ)Օդենսե (դան․՝ Odense.ogg, Օդինի տաճար), Դանիայի չաթով երրորդ քաղաք է, Ֆյուն կղզու գլխավոր քաղաք։


== Հայտնի բնակիչներ ==
Հանս Քրիստիան Անդերսեն - աշխարհահայտնի գրող և բանաստեղծ
Կնուդ IV - Դանիայի թագավոր (մոտ. 1043 – հուլիսի 17 1086)
Կարոլին Վոզնյացկի - դանիացի թենիսիստուհի


== Հղումներ ==
http://www.hcandersen-homepage.dk/tourist.htm Archived 2007-09-13 at the Wayback Machine.
Օդենսեի քաղաքի թանգարան (դան.), (անգլ.)
Օդենսեի պատմությունը և թանգարաններ (ռուս.) Archived 2015-10-03 at the Wayback Machine.
Օդենսեի Սիմֆոնիկ նվագախումբ (դան.), (անգլ.)
Օդենսեի գազանանոց (դան.), (գերմ.), (անգլ.)
Տեսարժանությունների նկարագրում, ֆոտոներ, պատմություն (ռուս.)(չաշխատող հղում)
Ջեն Լեջեր

Ջենիֆեր Քերոլ Լեջեր (անգլ.՝ Jennifer Carole Ledger, դեկտեմբերի 8, 1989(1989-12-08), Կովենտրի, Ուեսթ Միդլանդս, Անգլիա, Միացյալ Թագավորություն), բրիտանացի թմբկահար, համարվում է Skillet քրիստոնեական և հարդ ռոք խմբի բեք վոկալիստը։ 18 տարեկանում նա դարձել է խմբի թմբկահարը այն բանից հետո, երբ խումբը լքել է նախորդ թմբկահար Լորի Փեթերսը։


== Վաղ կյանք ==
Ծնվել է Անգլիայի Քովենտրի քաղաքում, 13 տարեկանում սկսել է նվագել հարվածային գործիքների վրա։ Սովորել է «Bluecoat» դպրոցում, որտեղ ստացել է միջնակարգ կրթություն։ Նվագել է հարվածային գործիքների տեղական խմբում և եղել է «Տարվա հարվածային գործիքների երաժիշտ Միացյալ Թագավորությունում» 2006 թվականի մրցույթի հաողթողը։
16 տարեկանում Լեջերը կրթաթոշակ է ստացել Living Light School of Worship հոգևոր երաժշտության դասընթացների ամերիկյան համակարգում սովորելու համար, և անցել է հարվածային գործիքների դասընթաց Վիսկոնսին նահանգի Կենոշա քաղաքում։ Եղել է The Spark խմբի կազմի մեջ, քանի որ թմբկահարի տեղը զբաղված է եղել, նա նվագել է բաս կիթառ։


== Երաժշտական կարիերա ==


=== Skillet ===
Skillet-ի մասնակիցները Լեջերին հանդիպել են, երբ եկեղեցի են այցելել քաղաքում, որտեղ այդ ժամանակ նա ապրել է։ Նրանք շրջել են դպրոցում, որտեղ նա սովորել է և խնդրել են Լեջերին միանալ խմբին, որպես թմբկահար։ 18 տարեկանից նա Skillet-ի թմբկահարն է, իսկ երբեմն՝ վոկալիստ։


=== Ledger ===
Լեջերը հայտարարել է, որ ինքը և խմբի գործընկեր Քորի Քուպերը սկսել են աշխատել իրենց ալբոմի վրա մոտավորապես 2012 թվականին։
2018 թվականի մարտին հայտարարվել է, որ նրա դեբյուտային մինի ալբոմը՝ Ledger-ը, նախատեսվում է թողարկել ապրիլի 13-ին։ Նա պայմանագիր է կնքել Atlantic Records-ի, Ջոն Քուպերի, Քորի Քուպերի, ինչպես նաև մենեջեր Զաքարի Քելմի Hear it Loud լեյբլի հետ։ Ledger մինի ալբոմի պրոդյուսերը դարձել է երգերի հեղօնակ Քորի Կուպերի և պորդյուսեր Սեթ Մոուսլին։ Ապրիլի 6-ին Ջենը յություբում թողարկել Է «Not Dead Yet» երգի պաշտոնական ձայնագրությունը։


== Սկավառակագրություն ==


=== Մինի ալբոմ ===


=== Սինգլներ ===


=== Փրոմոսինգլներ ===


=== Տեսահոլովակներ ===


== Մրցանակներ ==


== Ծանոթագրություններ ==
Վիլհելմ Բուրգդորֆ

Վիլհելմ Բուրգդորֆ (գերմ.՝ Wilhelm Burgdorf, փետրվարի 15, 1895(1895-02-15) կամ փետրվարի 14, 1895(1895-02-14), Ֆյուրստենվալդե, Օդեր Շպրե, Բրանդենբուրգ, Գերմանիա - մայիսի 2, 1945(1945-05-02), Բեռլին, Նացիստական Գերմանիա), գերմանացի սպա, հետևազորի գեներալ։ Մասնակցել է առաջին և երկրորդ համաշխարհային պատերազմերին։


== Կենսագրություն ==
Վիլհելմ Բուրգդորֆը ծնվել է 1895 թվականի փետրվարի 14-ին Ֆյուրստենվալդեում։
Կադետական կորպուսն ավարտելուց հետո 1915 թվականին միացել է 12-րդ նռնակաձգային գնդին։ Առաջին համաշխարհային պատերազմի բռնկվելուց հետո ծառայել է Ռայխսվերում՝ Գերմանական կայսրության ռազմաօդային ուժերում։
Պատերազմի ավարտից հետո ևս շարունակել է իր ռազմական գործունեությունը։ 1930 թվականին ստացել է գերմանական վերմախտի կապիտանի կոչում։ 1935 թվականին դարձել է Դրեզդենի ռազմական ակադեմիայի հրահագիչը՝ մայորի կոչումով։ 1938 թվականին հասել է մինչև Նացիստական Գերմանիայի բանակի փոխգնդապետի կոչման։
Երկրորդ համաշխարհային պատերազմի ընթացքում՝ 1940 թվականի մայիսից մինչև 1942 թվականի ապրիլը ծառայել է, որպես 529-րդ հեևակային գնդի հրամանատար։ Ռուդոլֆ Շմունդտի մահից հետո դարձել է Երրորդ Ռայխի վարչության պետը։ 1944 թվականի հոկտեմբերից եղել է Նացիստական Գերմանիայի ֆյուրեր Ադոլֆ Հիտլերի գլխավոր օգնականը։ Առանցքային դեր է խաղացել մարշալ Էրվին Ռոմելի սպանության կազմակերպման գործում։ Հիտլերի դեմ կազմակերպված մահափորձից հետո նա դրդել է մարշալին, որպեսզի նա թույն խմի։
Խորհրդային ուժերի կողմից Բեռլինի գրավման ժամանակ 1945 թվականի մայիսի 1-ին ինքնասպան է եղել։ Նրա հետ միաժամանակ ինքնասպան է եղել նաև գեներալ Հանս Կրեբսը։


== Ծանոթագրություններ ==
Ալյաքչի (գետակ)

Անվան այլ կիրառումների համար տե՛ս՝ Ալյաքչի (այլ կիրառումներ)Ալյաքչի, գետակ Ղարաբաղի սարահարթում, Աղավնո գետի ձախ վտակը։ Ղևոնդ Ալիշանը ենթադրաբար նույնացնում է հնում Աղահեջք կոչված գետի հետ։


== Ծանոթագրություններ ==
Հեջազ երկաթուղու թանգարան

Հեջազ երկաթուղու թանգարան (արաբերեն։ متحف سكة الحجاز), Մեդինայում գտնվող թանգարան՝ բացված 2006 թվականին։ Կառուցվել է պատմական Օսմանյան երկաթուղային կայարանի վայրում, որը կոչվում է  استسيون "Istasyōn": Իր մեջ ներառում է նաև նախկին պատմական երկաթուղային ճանապարհը։ Թանգարանում ցուցադրվում են մի քանի հատվածներ, որոնք բերված են երկաթուղուցև նրա պատմական տարածքի շրջակայքից։


== Տես նաև ==
Սաուդյան Արաբիայի թանգարանների ցանկ


== Ծանոթագրություններ ==


== Արտաքին հղումներ ==
A list of the eleven locomotives of the Hejaz railway that have survived including six at Medina is cited here, discussing the origin of some. Most of the information is taken from the German book “Die Hedschas-Bahn – Eine Deutsche Eisenbahn in der Wüste”, by Dieter Noll/Benno Bickel/Ahmad v. Denffer, DGEG, 1995.
Picture gallery with pictures among others of the fully restored functional engine 105 according to the plate on this picture.
Խայմինո (գյուղ, Գատչինսկի շրջան)

Խայմինո (ռուս.՝ Хаймино), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուբիտովո (գյուղ, Կրոլևեցի շրջան)

Անվան այլ կիրառումների համար տե՛ս՝ Լյուբիտովո (այլ կիրառումներ)Լյուբիտովո (ուկրաիներեն՝ Любитове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Լյուբիտովո գյուղում բնակվում էր 288 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարյա (ավան, Վոլոդարսկի շրջան)

Անվան այլ կիրառումների համար տե՛ս՝ ԶարյաԶարյա (ուկրաիներեն՝ Зоря), ավան Ուկրաինայի Դոնեցկի մարզի Վոլոդարսկիում։
2001 թվականի տվյալներով Զարյա ավանում բնակվում էր 2 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալշար

Ալշար, գյուղակ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 13 կմ արևելք՝ Ալըշարդարասի գետակի աջ հովտում։
Ալշարն այգեվետ էր և ջրառատ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տատյանա Մախմուրյան

Տատյանա (Թագուհի) Լևոնի Մախմուրյան (Մախմուրովա) (սեպտեմբերի 22, 1910(1910-09-22), Սուխում, Սուխումի օկրուգ, Ռուսական կայսրություն - հուլիսի 10, 1989(1989-07-10), Երևան, Հայկական ԽՍՀ, ԽՍՀՄ), հայ դերասանուհի։ ՀԽՍՀ մշակույթի վաստակավոր գործիչ (1975)։


== Կենսագրություն ==
1928 թվականին Համո Բեկնազարյանի հրավերով նկարահանվել է «Տունը հրաբխի վրա» ֆիլմի գլխավոր հերոսուհու՝ Մարոյի դերում։ Նույն թվականից աշխատել է Հայկինոյում։ 1936-1937 թվականներին սովորել է «Մոսֆիլմ»-ին կից դերասանական դպրոցում։
Մախմուրյանի լավագույն դերը Կեկելն է («Պեպո», ռեժիսոր՝ Հ. Բեկնազարյան, 1935)։ Այլ դերերից են՝ Մասումե («Հանդիպում», ռեժիսոր՝ Գ. Գոմարտելի, «Վրացֆիլմ» ստուդիա), Անահիտ («Լույս և ստվերներ», ռեժիսոր՝ Ի. Պերեստիանի, Նանի («Գիքոր», ռեժիսոր՝ Ամասի Մարտիրոսյան, 1934), Գայանե («Դավիթ Բեկ», ռեժիսոր՝ Համո Բեկնազարյան, 1944)։
Աշխատել է նաև որպես ռեժիսորի օգնական։ Ամուսնցած է եղել կինոօպերատոր Դմիտրի Ֆելդմանի հետ։


== Դերերը կինոյում ==
1928 - Մարո՝ «Տունը հրաբխի վրա»
1930 - Մասումե՝ «Հանդիպում»
1933 - Անահիտ՝ «Լույս և ստվերներ»
1934 - Նանի՝ «Գիքոր»
1935 - Կեկել՝ «Պեպո»
1943 - Գայանե՝ «Դավիթ Բեկ» (նաև ռեժիսորի օգնական)
1982 - «Սիրամարգի ճիչը»
1988 - Թագուհի Պարույրովնա (ծեր տարիքում)՝ «Համբարձում»


== Ծանոթագրություններ ==
Շուշի հիմնադրամ

Շուշի հիմնադրամը որպես հասարակական բարեգործական կազմակերպություն պետականորեն գրանցվել է ԼՂՀ Արդարադատության պետվարչության կողմից 2001 թ. ապրիլի 18-ին, իսկ որպես հիմնադրամ վերագրանցվել է ԼՂՀ պետական ռեգիստրի կողմից 2005 թ. մարտի 3-ին։
«Շուշի» հիմնադրամը նպատակ ունի սատարել Արցախի, ինչպես և Շուշի բերդաքաղաքի մշակութային զարգացմանն ու բարոյահոգևոր վերելքին, համակարգող դեր կատարել հայաստանյան ու արտերկրի ներդրողների համար, վերականգնել Շուշի քաղաքը, ձգտելով հնարավոր սահմաններում պահպանել նրա մինչ 1920 թ. ունեցած պատմաճարտարապետական տեսքը, ինչպես և նրա համահայկական մշակութային կենտրոնի դերը, մշտապես պատերազմների թատերաբեմ հանդիսացող բերդաքաղաքը դարձնել խաղաղության և մշակույթի կենտրոն։
«Շուշի» հիմնադրամի հիմնադիրն է գրող, հրապարակախոս Բակուր Կարապետյանը։ Հիմնադրամի բարձրագույն օրգանն է Հոգաբարձուների խորհուրդը։ Հիմնադրամը ղեկավարվում է կառավարչի կողմից, որը պատասխանատու է Հոգաբարձուների խորհրդի առաջ։


== Արտաքին Հղումներ ==
Պաշտոնական կայքը
Վիննի Թուխ։ Գարնանային օրեր Ռուի հետ

Վիննի Թուխ. գարնանային օրեր Ռուի հետ (անգլ.՝ Springtime with Roo), ամերիկյան լիամետրաժ մուլտֆիմ։ Թողարկվել է 2004 թվականին, սկզբում DVD տարբերակով` առանց կինոթատրոններում կամ հեռուստատեսությամբ հեռարձակելու։ Նկարահանվել է Ալան Միլնի «Վիննի Թուխի և իր ընկերների արկածները» հեքիաթի հիման վրա։


== Սյուժե ==
Զատկի օրն էր։ Ռուն, Վագրը, Վիննին, Դնչիկն ու Իան գնում էին Ճագարի տուն, ով ամեն տարի կազմակերպում էր այդ օրվա տոնակատարությունը։ Սակայն մինչ սկսելը, Ճագարն իր ընկերներին ստիպում է կարգի բերել տունը։ Հուսալքված ընկերները կատարում են Ճագարի հրամանն ու պահարանում դասավորում են անցյալ տարվա նվերները։ Նրանք որոշում են զարդարել տունը, բայց այդ պահին, այգուց վերադառնում է Ճագարն ու պայթում զայրույթից, ոչնչացնում է ամեն ինչ ու բոլորին վռնդում իր տնից։ Ոչ ոք չի հասկանում, թե ինչ է կատարվում Նապաստակի հետ և Վագրը որոշում է խոսել նրա հետ այդ ամենի մասին։ Նապաստակն ասում է, որ այլևս չի սիրում Զատկի տոնը (բացատրությունը տրվում է 3-րդ գլխում)։ Ինչպես միշտ, այդ օրը նույնպես Նապաստակը տոնում է Զատիկը։ Մեծ անտառ եկել էին միայն Կենգուն և Ռուն։ Եվ տղան, իր կյանքում առաջին անգամ, հրավիրում է Զատկի ձու կռվեցնելու։ Կազմակերպիչ Ճագարը չափազանց շատ էր սիրում կարգապահություն և կանոններ, իսկ ընկերները ամեն ինչ անում էին «ոչ ըստ պլանի»։ Ի վերջո բոլորն ուրախ էին, բացի Նապաստակից, նրանք` ինքներն էին կազմակերպել տոնը և ձվերով որսը։ Իսկ Վագրին անվանել էին «լավագույն մասնակից», ինչը ավելի էր զայրացնում Նապաստակին։ Տխուր Վագրը վերադառնում է իր ընկերների մոտ և նրանց պատմում իր ձախողման մասին։ Հատկապես Ռուն էր վշտացած, Ճագարy տեսնում է, որ այդ երեխան իր ափսոսանքն է հայտնում ու հասկանում է, բայց ամեն դեպքում չի մեղմանում նրա հանդեպ ու հրաժարվում է տոնելուց։ Հետո գործին խանգարում է պատմողը, ով Նապաստակին տանում է ապագա, «դեռ չգրված էջեր» և նա բացահայտում է, որ մնում է անտառում մենակ։ Պատմողը բացատրում է Ճագարին, որ այդ ամենը պատահեց, որովհետև այս էգոիստը չի գնահատում իր ընկերներին։ Ճագարը հասկանում է իր սխալը, վերադառնում է ներկա` իրական կյանք և պատրաստվում Զատկվա տոնին։


== Դերերը կրկնօրինակեցին ==


== Ռուսերեն կրկնօրինակում ==
Ֆիլմը կրկնօրինակվել է «Նևաֆիլմ» ստուդիայում «Disney Character Voices International» ընկերության պատվերով 2004 թվականին։ 

Կրկնօրինակման ռեժիսոր - Լյուդմիլա Դեմյանենկո
Թարգմանություն - Աննա Սևոստյանովա
Սինխրոն տեքստերի և բանաստեղծությունների հեղինակ - Ելենա Ստավռոգինա
Ռեժիսորի օգնական - Գալինա Դովգալ
Կոմպոզիտոր - Օկսանա Ստրուգինա
Խորհրդատու - Մաչեյ Էյման


=== Դերերը կրկնօրինակեցին ===


== Ծանոթագրություններ ==


== Արտաքին հղումներ ==
Обзор мультфильма на сайте dvdizzy.com
Мультфильм Archived 2009-02-01 at the Wayback Machine. на сайте disneydvd.disney.go.com
Обзор мультфильма на сайте commonsensemedia.org
Ցենտրալնի (այլ կիրառումներ)

Ցենտրալնի, կարող է վերաբերել՝

Ցենտրալնի - գյուղ Ռուսաստանի Կրասնոդարի երկրամասի Բելայա Գլինայի շրջանի կազմում։
Ցենտրալնի - գյուղ Ռուսաստանի Նիժնի Նովգորոդի մարզի Պերևոզսկի շրջանի կազմում։
Ցենտրալնի - քաղաքատիպ ավան Ռուսաստանի Ռյազանի մարզի Միլոսլավսկի շրջանի կազմում։
Կաստլնոդարի Նորդ (կանտոն)

Կաստլնոդարի Նորդ (ֆր.՝ Castelnaudary-Nord), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Կարկասոն օկրուգի մեջ։ Համաձայն 1999 թվականի մարդահամարի կանտոնի բնակչությունը 8994 մարդ էր։Կանտոնի համարը 1109 է։ Կանտոնում կա 21 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ուիլյամ Գեդդիս

Ուիլյամ Թոմաս Գեդդիս (անգլ.՝ William Thomas Gaddis, Jr., դեկտեմբերի 29, 1922(1922-12-29)[…], Նյու Յորք, Նյու Յորք, ԱՄՆ - դեկտեմբերի 16, 1998(1998-12-16)[…], Իստ Հեմմտոն, Սաֆոլկ շրջան, Նյու Յորք, ԱՄՆ), ամերիկացի գրող։


== Կենսագրություն ==
Ուիլյամ Թոմաս Գեդդիսը ծնվել է 1922 թվականի դեկտեմբերի 29-ին Նյու Յորքում։ 
Առաջին հինգ գրքերից «Ճանաչումը» («The Recognitions») ընդգրկվել է  «Թայմի»՝  1923-2005 թվականների «100 լավագույն վեպերի» ցուցակում, իսկ երկու այլ վեպեր՝ «J R»-ը և «A Frolic of His Own»-ը, արժանացել են ամերիկյան ամենամյա National Book Award for Fiction մրցանակի։
Ուիլյամ Գեդդիսը ամերիկացի առաջին և նշանակալի պոստմոդեռնիստ գրողներից է։ Նրա ստեղագործությունների լեզուն և սյուժեն բարդ են։ Այսպես՝ նրա լավագույն գործերից երկուսը՝ «J R»-ը և «A Frolic of His Own»-ը, չընդհատվող երկխոսություն են, որոնցում գրեթե բացակայում են նկարագրությունն ու հեղինակի խոսքը։ Ի վերջո ընթերցողն ինքն է ստիպված տարբերակել, թե որը ում խոսքն է, և ով ինչ է ասում։ Այս հանգամանքը շատերն են թերություն համարում, իսկ ընթերցողների մի մասն էլ, ընդհակառակը, այն դիտում է իբրև առավելություն։ Նրա արձակն աչքի է ընկնում գրական առատ մեջբերումներով և հղումներով։
Մահացել է 1998 թվականի դեկտեմբերի 16-ին։
Հետմահու՝ 2002 թվականին, վերահրատարակվել են նրա բոլոր երկերը։ 


== Մրցանակներ ==
1982 թվականին արժանացել է «Մաքարթուրների հիմնադրամի» մրցանակին
1986 թվականին արժանացել է ամերիկյան ՊԵՆ/Ֆոլկներ գրական մրցանակին
1989 թվականին դարձել է Արվեստի և գրականության ամերիկյան ակադեմիայի անդամ
1993 թվականին արժանացել է Լաննան գրական մրցանակի


== Ծանոթագրություններ ==


== Արտաքին հղումներ ==
The Gaddis Annotations, a comprehensive scholarly site
The William Gaddis papers at Washington University in St. Louis
The William Gaddis pages at The Modern Word website
Zoltán Abádi-Nagy William Gaddis, The Art of Fiction No. 101(անգլ.) // The Paris Review : magazine.
John Sherry In Recognition. Remembering William Gaddis. (und). — Hamptons Country, 1999.
Уильям Гэддис на сайте Pollen-press
Զմիյով

Զմիյով (ուկրաիներեն՝ Зміїв), քաղաք Ուկրաինայի Խարկովի մարզի Զմիյովի շրջանում։ Բնակավայրը նախկինում նաև անվանվել է Գոտվալդ։ Հիմնադրվել է 1604 թվականին։
2001 թվականի տվյալներով Զմիյով քաղաքում բնակվում էր 16 976 մարդ։ Բնակավայրը զբաղեցնում է 55,77 կմ² տարածք։ Բնակչության խտությունը կազմում էր 304,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
10 Years (այլ կիրառումներ)

10 Years եզրը կարող է վերաբերել․

10 Years (ալբոմ) - երաժիշտ Արման վան Բյուրենսի երգերի հավաքածուն, որը թողարկվել է 2006 թվականին
10 Years (խումբ) - ամերիկյան ալտերնատիվ ռոք խումբ։
Վոլժսկի Ուտյոս

Վոլժսկի Ուտյոս (ռուս.՝ Волжский Утёс), գյուղ Ռուսաստանի Սամարայի մարզի Շիգոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆյոդորովսկոե (գյուղ, Վյազեմսկի շրջան)

Անվան այլ կիրառումների համար տե՛ս՝ ՖյոդորովսկոեՖյոդորովսկոե (ռուս.՝ Фёдоровское), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուսիչի

Ուսիչի (ուկրաիներեն՝ Усичі), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1831 թվականին։
2001 թվականի տվյալներով Ուսիչի գյուղում բնակվում էր 537 մարդ։ Բնակավայրը զբաղեցնում է 14224 կմ² տարածք։ Բնակչության խտությունը կազմում էր 37,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիդբոմբինգ

Սիդբոմբինգ (անգլ.՝ Seedbombing) կամ օդային ցանք, հողը ցանելու տեխնիկա, որը ենթադրում է հողից, հումուսից և բույսերի սերմերից կազմված գնդակների (սերմերի ռումբերի) նետում։ Հաճախ օգտագործվում է պարտիզպան-այգեգործների կողմից երկրի հասարակական կամ լքված հատվածներում՝ բուսականությունը վերականգնելու համար։ Կարող է օգտագործվել նաև անտառային ծածկույթի վերականգնման համար։


== Տերմինաբանություն ==
«Սերմերի ռումբ» եզրույթն առաջին անգամ օգտագործվել է 1973 թվականին «Կանաչ պարտիզաններ» արշավում։ Այս արշավի մասնակիցները սերմերի ռումբեր են նետել Նյու Յորքի դատարկ հողատարածքներում, որպեսզի բարելավեն շրջանների արտաքին տեսքը։ Դա սկիզբ է դրել պարտիզան-կանաչապատողների շարժմանը։
2012 թվականին Գերմանիայում հայտնվել է «ավտոբոմբիզմ» եզրույթը, որով կոչվում է ավտոմեքենաների պատուհաններից «սերմերի ռումբերի» ցրումը։


== Պատմություն ==
Օդային կանաչապատման առաջին հիշատակումը թվագրվում է 1930 թվականով։ Այդ ժամանակ ինքնաթիռներն օգտագործվել են դժվարամատչելի տարածքներում և Հոնոլուլու լեռներում (Հավայի) բույսերի և ծառերի սերմերի տարածման համար, որպեսզի վերականգնվի բուսածածկույթն անտառային հրդեհներից հետո։
Սիդբոմբինգը լայնորեն տարածված է նաև Աֆրիկայում, որտեղ այն օգտագործվում է ցածր կենսաբազմազանությամբ տարածքներում։ Տեխնոլոգիաների զարգացման շնորհիվ սերմնային ռումբերի արդյունավետությունն աճել է։ Ռումբի պարունակությունը տեղադրվում է հեշտ քայքայվող թաղանթի մեջ և նետվում անհրաժեշտ տեղամաս։ Սովորաբար ենթադրվում է մեկ հատվածում տասնյակ կամ հարյուրավոր սերմնային ռումբերի օգտագործում։ Բավարար ջրի և արևի լույսի առկայության դեպքում բուսականությունը կարող է հայտնվել մեկ ամսվա ընթացքում։
1987 թվականին Լին Գարիսոնը (Lynn Garrison) գործարկել է «Հայիթիի կանաչապատման նախագիծը» (HARP), որի շրջանակներում տոննաներով սերմնային ռումբեր են նետվել վերասարքավորված ինքնաթիռից։ Թաղանթը պարունակել է պարարտանյութեր, ինսեկտիցիդներ և մի քանի սերմեր։ Սերմերը ցրելուց առաջ մի քանի օր պահվել են ջրի մեջ, որպեսզի սկսվի ծլելու գործընթացը։


== Տարածումը ==
Որոշ երկրներում շատ խանութներ սկսել են գնորդներին առաջարկել «սերմերի ռումբեր»։


== Ծանոթագրություններ ==


== Արտաքին հղումներ ==
The guerrilla gardener’s seedbomb recipe
Սեն Ժյուլիեն դյու Վերդոն

Սեն Ժյուլիեն դյու Վերդոն (ֆր.՝ Saint-Julien-du-Verdon, օքս.՝ Sant Julian de Verdon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Կաստելան կանտոնի կազմի մեջ։ Համայնքի շրջանը՝ Կաստելան։
Համայնքի INSEE կոդ՝ 04183։


== Բնակչություն ==
Համայնքի բնակչությունը 2008 թվականին կազմում էր 139 մարդ։


== Տնտեսություն ==

2007 թվականի տվյալներով 88 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 23-ը անգործ (ակտիվության ցուցանիշը 73,9 %, 1999 թվականին եղել է՝ 71,2 %)։ 65 աշխատունակ բնակիչներից 60-ը աշխատում էին (36 տղամարդ և 24 կին), անաշխատանք էին 5-ը (1 տղամարդ և 4 կին)։ 23 անգործ մարդկանցից 3-ը աշակերտներ կամ ուսանողներ են, 10-ը թոշակառու, 10-ը չէին աշխատում այլ պատճառներով։


== Տեսարժան վայրեր ==
Աստվածամոր Վերափոխման եկեղեցի (XVIII դար)
Եկեղեցի (XVII դար)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սեն Ժյուլեն դյու Վերդոն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-13 
«Սեն Ժյուլեն դյու Վերդոն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Բարև, ես եմ

«Բարև, ես եմ», 1965 թվականի «Հայֆիլմում» նկարահանված ֆիլմ, որը հիմնված է ֆիզիկոս Արտեմ Ալիխանյանի կենսագրության վրա։ Ֆիլմը մասնակցել է 1966 թվականի Կաննի կինոփառատոնին, ներկայացվել «Ոսկե արմավենու ճյուղի», իսկ 1967 թվականին արժանացել է Հայկական ԽՍՀ պետական մրցանակի։


== Սյուժե ==
Ֆիլմը պատմում է ճանաչված ֆիզիկոս Արտյոմ Մանվելյանի նվաճումների ու նրա կողմից Հայաստանում տիեզերագիտական լաբորատորիայի հիմնադրման մասին։
1942 թվականի։ Երկու ընկերներ՝ տաղանդավոր ֆիզիկոսներ, շարունակում են կատարել երկրի համար կարևոր աշխատանք։ Ռազմաճակատում զոհվում է Արտյոմի սիրելին՝ Լյուսյան։ Անցնում է ժամանակ, բայց նրա մասին հիշողությունը շարունակում է ապրել գիտնականի սրտում, ավելի ուժեղ է դառնում կորստի ցավը։


== Դերերում ==
Արմեն Ջիգարխանյան – Արտյոմ Մանվելյան
Ռոլան Բիկով – Օլեգ Պոնոմարյով
Նատալյա Ֆատեևա – Լյուսյա
Մարգարիտա Տերեխովա – Տանյա
Գալյա Նովենց – Նազի
Լուչիանա Բաբեչկովա – Իրինա Պավլովնա
Ֆրունզե Դովլաթյան – Զարյան
Գեորգի Տուսուզով – Ահարոն Իզրայիլևիչ
Յուլիանա Սևելա – Օլգա, Օլեգի կինը
Ալեքսեյ Բախար – Տանյայի խորթ հայրը
Նատաշա Վորոբյովա – Տանյան մանկության տարիներին


== Նկարահանող անձնակազմ ==


== Հետաքրքիր փաստեր ==
Ֆիլմի սցենարը մասամբ հիմնված է Երևանի Ֆիզիկայի ինստիտուտի հիմնադիր, հայ մեծանուն ֆիզիկոս Արտեմ Ալիխանյանի կյանքի պատմության վրա։
1966 թվականին ֆիլմը կինոթատրոններում դիտել է 10 միլիոն հանդիսական։
Ֆիլմը 1966 թվականին մասնակցել է Կաննի կինոփառատոնի մրցութային ծրագրին։
Սա ռեժիսոր Ֆրունզե Դովլաթյանի առաջին ինքնուրույն ֆիլմն է։
Ֆիլմում իրենց առաջին դերերն են խաղացել Գալյա Նովենցը և Մարգարիտա Տերեխովան։
Պոնոմարյովների բնակարանում երեկույթի ժամանակ հնչում են «Over the Rainbow» և «Les feuilles mortes» երգերի թեմաներով ջազային իմպրովիզներով սկավառակներ։


== Ծանոթագրություններ ==
Բաբկեն Աստվածատրյան

Բաբկեն Աշոտի Աստվածատրյան (հունիս 1905, Քանաքեռ, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 27, 1960(1960-09-27), Երևան, Հայկական ԽՍՀ, ԽՍՀՄ), խորհրդային պետական աշխատող։
Ծնվել է 1905 թվականին, Քանաքեռ գյուղում (այժմ՝ Երևան քաղաքի շրջագծի մեջ)։ 1927 թվականին ավարտել է Երևանի պետական համալսարանի բժշկական ֆակուլտետը, ապա աշխատել որպես բժիշկ։ 1937 թվականին նշանակվել է ՀԽՍՀ առողջապահության ժողկոմ։ Հետագայում աշխատել է որպես ՀԽՍՀ ժողկոմխորհի, ապա Մինիստրների խորհրդի նախագահի տեղակալ (1940-1943, 1948-1951), Արտասահմանյան երկրների հետ բարեկամության և կուլտուրական կապերի հայկական ընկերության նախագահ (1951-1953, 1955-1956), Աշխատավորների դեպուտատների Երևանի քաղաքային խորհրդի գործկոմի նախագահ (1954-1955)։ 
Եղել է ՀԽՍՀ 4-րդ գումարման Գերագույն խորհրդի դեպուտատ, ՀԿԿ Կենտկոմի անդամ։ Պարգևատրվել է Լենինի և այլ շքանշաններով։ Աստվածատրյանի անունը շնորհված է ՀԽՍՀ Աբովյանի շրջանային հիվանդանոցին։ ԽՄԿԿ անդամ 1937-ից։
Մահացել է 1960 թվականի սեպտեմբերի 27-ին, Երևանում։


== Ծանոթագրություններ ==
Միջընդերք

Միջընդերք, ընդերքի ներորովայնամզային օրգանները որովայնի խոռոչի ետին պատին միացնող կապան։ Կազմված է ընդերային որովայնամզի զույգ թերթիկներից։ Միջընդերքի ետին եզրը ամրացած է որովայնի պատին և կոչվում է արմատ, իսկ առաջայինը ազատ գրկում է համապատասխան աղիքը։ Երկու թերթիկների միջև գտնվում են տվյալ օրգանի արյան, ավշային անոթները, նյարդերն ու ավշահանգույցները։ Միջընդերքով օժտված են՝ բարակ աղիքները, կույր աղիքը, որդանման ելունը, միջաձիգ ու սիգմայաձև խթաղիքը, ուղիղ աղիքի վերին 1/3-ը։


== Ծանոթագրություններ ==
Վահագն Բագրատունի

Վահագն Բագրատունի (մարտի 12, 1938(1938-03-12), Երևան, Հայկական ԽՍՀ, ԽՍՀՄ - հուլիսի 1, 1991(1991-07-01), Երևան, Հայկական ԽՍՀ, ԽՍՀՄ), հայ դերասան, բեմադրիչ, ՀԽՍՀ ժողովրդական արտիստ (1983)։
Դերասան Վաչե Բագրատունու որդին է։


== Կենսագրություն ==
1964-1974 թվականներին աշխատել է Սարատովի և Երևանի օպերայի և բալետի թատրոններում և կոնսերվատորիաներում։ 1974-1988 թվականներին եղել է Նովոսիբիրսկի օպերայի և բալետի ակադեմիական թատրոնի գլխավոր ռեժիսորը, 1981-1988 թվականներին՝ օպերային ամբիոնի պրոֆեսոր։ Համատեղ դասավանդել է Նովոսիբիրսկի կոնսերվատորիայում։


== Բեմադրություններ ==
Բեմադրել է Չայկովսկու «Օրլեանի կույսը», Բիզեի «Կարմեն», Վերդիի «Տրավիատա», Իվանովի «Տարօրինակ պատահար», «Ռևիզորը», Բոնդևիլի «Տիկին Բովարի», Բորոդինի «Իշխան Իգոր» և այլ օպերետներ։ Բեմադրություններ է իրականացրել նաև Դոնեցկում, Ուլան-Բատորում, Ստամբուլում և այլուր։


== Ֆիլմագրություն ==


== Պարգևներ, մրցանակներ ==
Ռուսաստանի ԽՍՀ արվեստի վաստակավոր գործիչ, 1977
ՀԽՍՀ ժողովրդական արտիստ, 1983
Պետական շքանշան, 1988


== Ծանոթագրություններ ==
Վոլֆսկիրշեն

Վոլֆսկիրշեն (ֆր.՝ Wolfskirchen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 361 մարդ, բնակչության խտությունը` 34.45 մարդ/կմ²։ Բնակավայրը զբաղեցնում է 10.48 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 225 աշխատունակ (15-64 տարեկան)  բնակիչ, որոնցից ակտիվ էին 171-ը, իսկ ոչ ակտիվները` 54։ Ակտիվության ցուցանիշը կազմում է 76,0 %։ 171 աշխատունակ մարդկանցից աշխատել է 159 անձ (92 տղամարդ և 67 կին)։ Գործազուրկ են եղել 12 անձ (3 տղամարդ և 9 կին)։ 54 անաշխատունակներից 21-ը եղել են աշակերտներ կամ ուսանողներ, 16-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիամ Պետրոսյան

Անվան այլ կիրառումների համար տե՛ս՝ Մարիամ Պետրոսյան (այլ կիրառումներ)Մարիամ Պետրոսյան (օգոստոսի 10, 1969(1969-08-10), Երևան, Հայկական ԽՍՀ, ԽՍՀՄ), գրող, նկարիչ։


== Կենսագրություն ==
1988 թ. ավարտել է Թերլեմեզյանի անվան գեղարվեստի ուսումնարանը՝ «նկարիչ-ձևավորող» մասնագիտությամբ։ 1989 թ. աշխատանքի է ընդունվել |«Հայֆիլմ», մուլտիպլիկացիայի բաժնում։
Երկու տարի աշխատել է Մոսկվայում՝ «Սոյուզմուլտֆիլմում»։ Վերադարձել է Հայաստան, 1995-2007 թթ. աշխատել է «Հայֆիլմում»։
Ամուսնացած է Արտաշես Ստամբոլցյանի հետ, ունի երկու որդի։ Մարտիրոս Սարյանի ծոռնուհին է։
«Տունը, որտեղ...»-ը գրողի առաջին գիրքն է, որի վրա աշխատել է շուրջ տասնութ տարի՝ 1991 թ.-ից մինչև գրքի հրատարակումը՝ 2009 թ.։


== Հրատարակություններ ==
Мариам Петросян, Дом, в котором… М., Гаятри / Livebook, 2009, ст. 960, isbn 978-5-9689-0174-3, տպաքանակ՝ 5000։Վերահրատարակություններ՝ 2009 թ. նոյեմբերին 5000 օրինակ տպաքանակով, 2010 և 2011 թվականներին 5000 օրինակ տպաքանակով։

Mariam Petrosjan, La casa del tempo sospeso, Traduzione di Emanuela Guercetti, Milano, Salani, 2011, pag. 880, isbn 978-8-8625-656-22, հատված՝ http://www.10righedailibri.it/sites/default/files/primapagine_pdf/salaniLacasadeltemposospeso10rdl.PDF


== Հարցազրույցներ ==


=== Հայերեն հարցազրույցներ ===
Մարիամ Պետրոսյան. «Ուզում էի ինչ-որ տեղ, որտեղ ազատ վարվեի հերոսներիս հետ»
Հարցազրույց Մարիամ Պետրոսյանի հետ
bravo.am կայքի հետ


== Մրցանակներ ==
«Ռուսական մրցանակ» (Русская премия) «Մեծ արձակ» («Крупная проза») անվանակարգում (2009)։
«Մեծ գիրք» («Большая книга»), 3-րդ տեղը «Հանդիսատեսի համակրանքի միցանակ» անվանակարգում (2009)։
Պորտալ («Портал») - հաղթող «Ինքնաբացահայտում (Վ. Ի. Սավչենկոյի անվան)» անվանակարգում (2010)։
Օտարական («Странник») – հաղթող «Արտասովոր միտք» անվանակարգում (2010).
Ուսանողական Բուկեր («Студенческий Букер») (2010) «ժանրերի հմուտ միահյուսման, ոճի պարզության և գեղարվեստական միջոցների անսովորության» համար։
Աստղային կամուրջ (Звёздный мост) - Արծաթե մրցանակ «Դեբյուտային գրքեր» անվանակարգում (2010)։


== Ծանոթագրություններ ==


== Արտաքին հղումներ ==
«Տունը, որտեղ...» գրքի շնորհանդեսը Հայաստանում
Վեկտորական անալիզի բանաձևեր

Վեկտորական անալիզի բանաձևեր, մաթեմատիկայում, հատկապես վեկտորական անալիզում օգտագործվող բանաձևեր։


== Նշանակումներ ==
Նաբլա օպերատոր՝ 
  
    
      
        ∇
      
    
    {\displaystyle \nabla }
  ,
Սկալյար դաշտի գրադիենտ՝ 
  
    
      
        ∇
        ψ
        =
        grad
        ⁡
         
        ψ
      
    
    {\displaystyle \nabla \psi =\operatorname {grad} \ \psi }
  ,
Վեկտորական դաշտի դիվերգենցիա՝ 
  
    
      
        ∇
        ⋅
        
          A
        
        =
        div
        ⁡
         
        
          A
        
      
    
    {\displaystyle \nabla \cdot \mathbf {A} =\operatorname {div} \ \mathbf {A} }
  ,
Վեկտորական դաշտի ռոտոր՝ 
  
    
      
        ∇
        ×
        
          A
        
        =
        
          
            
              rot
              →
            
          
        
         
        
          A
        
      
    
    {\displaystyle \nabla \times \mathbf {A} ={\vec {\operatorname {rot} }}\ \mathbf {A} }
  ,
Լապլասի օպերատոր՝ 
  
    
      
        Δ
        =
        
          ∇
          
            2
          
        
        =
        ∇
        ⋅
        ∇
      
    
    {\displaystyle \Delta =\nabla ^{2}=\nabla \cdot \nabla }
  :


== Գծայնություն ==
Ցանկացած 
  
    
      
        α
      
    
    {\displaystyle \alpha }
  -ի համար՝


== Երկու ==
  
    
      
        ∇
      
    
    {\displaystyle \nabla }
   համարժեքություն (երկրորդ կարգի օպերատոր)


== Դաշտերի դիֆերենցում ==


== Տես նաև ==
Վեկտորական հաշիվ
Ստոքսի թեորեմ
Նաբլա օպերատորը տարբեր կոորդինատական համակարգերում


== Գրականություն ==
Vector analysis, J. Willard Gibbs


== Ծանոթագրություններ ==
Արխիպ Աբագինսկի

Արխիպ Աբագինսկի, (ռուս.՝ Архип Георгиевич Кудрин-Абагинский, հունվարի 7 (20), 1907, Abaga, Օլյոկմինսկի ուլուս, Յակուտիայի Ինքնավար Խորհրդային Սոցիալիստական Հանրապետություն, ՌԽՖՍՀ - սեպտեմբերի 22, 1960(1960-09-22), Յակուտսկ, ԽՍՀՄ),  խորհրդային յակուտ բանաստեղծ և թարգմանիչ։


== Կենսագրություն ==
Ծնվել է Յակուտսկի շրջանի Աբագա գյուղում, գյուղացու ընտանիքում։ Դասավանդել է գյուղական դպրոցում, աշխատել է «Երիտասարդ բոլշևիկ» («Эдэр большевик») և «Պատրաստ եղիր» («Будь готов!») երիտասարդական թերթերում, ինչպես նաև` Յակուտիայի գրահրատարակչությունում և ռադիոհեռարձակման խորհրդում։ 1930-1932 թվականներին սովորել է Իրկուտսկի մանկավարժական ինստիտուտում, որտեղ ընտրվել է Արևելյան Սիբիրի գրողների միության անդամ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների տարիներին մասնակցել է Կայսերական Ճապոնիայի դեմ մարտերին։ Պարգևատրվել է մեդալներով։ Բանաստեղծի անունով է կոչվել Օլյոկմինսկի ուլուսի Աբագա գյուղի միջնակարգ դպրոցը։ Բացվել է գրողի տուն–թանգարանը։


== Ստեղծագործություն ==
Գրել սկսել է 1923 թվականից, առաջին՝ «Բանաստեղծություններ և երգեր» ժողովածուն հրատարակվել է 1927 թվականին։ Աբագինսկու հիմնական ստեղծագործությունները խորհրդային հասարակության և պետության զարգացման գործում Խորհրդային Միության կոմունիստական կուսակցության դերի մասին է․ դրանք են՝ «Կոմունիզմ` լայն ճանապարհով», «Հարազատ կուսակցություն», «Հաղթանակած հերոս ժողովուրդ» ստեղծագործությունների շարքերը։ Առաջին անգամ յակուտական պոեզիայի մեջ մտցրել է շեշտային բանաստեղծությունը։ Նրա շատ բանաստեղծություններ դարձել են ժողովրդական երգեր։ Բանաստեղծի կարևորագույն ստեղծագործություններից են «Շանհայ» (1933) և «Ես ժողովրդի որդին եմ» (1938) պոեմները, որոնցից առաջինը նվիրված է Չինաստանի ժողովրդի՝ անկախության համար պայքարին, իսկ երկրորդը՝ սոցիալիստական հայրենիքի պաշտպանությանը։ Պատերազմի տարիներն հրատարակել է «Արևմուտք» և «Արևելելք» բանաստեղծությունների շարքերը։ Յակուտերեն է թարգմանել շատ ռուս և խորհրդային գրողների՝ Պուշկինի, Տուրգենևի, Գորկու, Չուկովսկու, ստեղծագործությունները։


== Գրքեր ==
Талыллыбыт айымньылар. - Յակուտսկայ, 1958։
Избранное. - Յակուտսկ, 1953,  153 էջ։
Якутию пою. - Մագադան, 1957, 127 էջ։
Под северным небом. - Մոսկվա, 1959։


== Ծանոթագրություններ ==


== Արտաքին հղումներ ==
Մատենագրություն Archived 2011-06-22 at WebCite
Հիշողություններ Աբագինսկու հետ հանդիպումներից
Վանդելյոս ի լա Օսպիտալետ դել Ինֆանտ

Վանդելյոս ի լա Օսպիտալետ դել Ինֆանտ (կատ.՝ Vandellòs i l'Hospitalet de l'Infant ), մունիցիպալիտետ Կատալոնիայում, մտնում է Տառագոնա նահանգի մեջ, Կատալոնիայի ինքնավար համայնքում։ Մունիցիպալիտետը գտնվում է գտնվում է Բաշ-Կամպ շրջանում։ Զբաղեցնում է է 102.67 կմ² տարածք։ Բնակչությունը՝ 5839 մարդ (2010 թվականի տվյալներով)։


== Արտաքին հղումներ ==
Պաշտոնական էջ Archived 2008-03-02 at the Wayback Machine.
Patronato de Turismo Archived 2008-03-02 at the Wayback Machine.
Puerto deportivo de l'Hospitalet
Ժինվալի ՋրԷԿ

Ժինվալի ՋրԷԿ (վրաց.՝ ჟინვალის წყალსაცავი), ջրաէլեկտրակայան Վրաստանում՝ Կուրի վտակ Արագվի գետի վրա։ Տեղաբաշխված է Ժինվալի բնակավայրի մոտ՝ Դուշեթի շրջանում։ Առաջին ագրեգատը թողարկվել է 1985 թվականին։ Բացի էլեկտաէներգիա արտադրելուց, Թբիլիսիին ջրամատակարարում է կատարում։


== Ընդհանուր տվյալներ ==
Ժինվալիի ՀԷԿ-ն իրենից ներկայացնում է բարձրաճնշում ամբարտակային դերիվացիոն ջրաէլեկտրակայան՝ կանոնավորող ջրամբարով։ Կայանի շենքը ստորգետնյա է։ ՋրԷԿ-ի հիմնական տվյալներն են՝

լցնովի գետաքարակոպճային ամբարտակ՝ 102 մետր բարձրությամբ և 415 մետր երկարությամբ։ Ամբարտակը ձևավորում է Ժինվալի ջրամբարը, որի ընդհանուր ծավալը 520 միլիոն խորանարդ մետր է, իսկ օգտակար ծավալը՝ 370 միլիոն մ³:
Ջրթողիչը բաց տեսակի է։
Խորքային ջրթողիչ է։
Ջրընդունիչ է։
Թունելային շահագործման ջրթողիչների երկարությունը՝ 628 մետր։
ՀԷԿ-ի շենքը՝ ստորգետնյա է։Ժինվալի ՋրԷԿ-ի հզորությունը 130 մեգավատտ։ Միջին տարեկան արտադրանքը՝ 484 միլիոն կիլովատտ- ժամ։ Շենքում տեղադրված են չորս ուղղահայաց ճառագայթաձև-առանցքային տուրբիններով ջրաագրեգատներ, որոնք աշխատում են 160 մետր հաշվարկային ճնշմամբ։ Յուրաքանչյուր տուրբինի առավելագույն ծախսը՝ 29,25 մ³/վայրկյան։ Գեներատորներն արտադրված են «Электротяжмашем» արտադրամասում։ Ժինվալի ՋրԷԿ-ը ջրամատակարարում է Թբիլիսի, Մցխեթ, Ռուսթավ քաղաքներին։
2007 թվականին ջրաէլեկտրակայանը փոխանցվում է շվեյցարական Multiplex Solutions ընկերությանը 85 միլիոն դոլարով։ Պլանավորվում է կառուցել թունելի երկրորդ ճյուղ։


== Ծանոթագրություններ ==
Ավագկալ

Անվան այլ կիրառումների համար տե՛ս՝ Ավագկալ (այլ կիրառումներ)Ավագկալ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Մենիյ Սեն Նիկեզ

Մենիյ Սեն Նիկեզ (ֆր.՝  Mesnil-Saint-Nicaise), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 540 մարդ, բնակչության խտությունը` 79.41 մարդ/կմ²։ Բնակավայրը զբաղեցնում է 6.8 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 364 աշխատունակ (15-64 տարեկան)  բնակիչ, որոնցից ակտիվ էին 249-ը, իսկ ոչ ակտիվները` 115։ Ակտիվության ցուցանիշը կազմում է 68,4 %։ 249 աշխատունակ մարդկանցից աշխատել է 221 անձ (128 տղամարդ և 93 կին)։ Գործազուրկ են եղել 28 անձ (13 տղամարդ և 15 կին)։ 115 անաշխատունակներից 34-ը եղել են աշակերտներ կամ ուսանողներ, 47-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ընձաքար

Ընձաքար, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
ASAP Nast

Թարիք Դեվեգա (անգլ.՝ Tariq Devega, հուլիսի 26, 1990(1990-07-26), Հառլեմ, Նյու Յորք շրջան, Նյու Յորք, Նյու Յորք, ԱՄՆ), ավելի հայտնի է որպես ASAP Nast (ոճավորված A$AP Nast), ամերիկացի ռեփեր։ Հանդիսանքում է ASAP Mob հիփ հոփ խմբի անդամ, որտեղ էլ վերցրել է իր բեմական կեղծանունը։ Նա լավագույնս հայտնի է 2013 թվականին թողարկված իր «Trillmatic» երգի շնորհիվ, որը ընդգրկվել է ASAP Mob-ի դեբյուտային՝ «L.O.R.D.» ստուդիական ալբոմում


== Սկավառակագրություն ==


=== Սինգլներ ===


== Ծանոթագրություններ ==


== Արտաքին հղումներ ==
Վորտիխովո

Վորտիխովո (ռուս.՝ Вортихово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սովորական ջայլամ

Սովորական ջայլամ (լատ.՝ Struthio camelus camelus), Կենդանիների թագավորության, Քորդավորների տիպի, Ողնաշարավորների ենթատիպի, Թռչունների դասի թռչուն։ Աֆրիկյան ջայլամի ամենամոտ ազգակիցը։ Տարածված է Հյուսիսային Աֆրիկայում՝ Մարոկկոյից Եթովպիա և Եթովպիայից Ուգանդա պետությունների միջև ընկած տարածքներում։ Հատկապես հատկանշական է այս տեսակների հսկայաական ձվերը և նրանց կենդանական բնազդը։


== Ծանոթագրություններ ==
Բիգ Շոու

Փոլ Դոնալդ Ուայթ կրտսեր (անգլ.՝ Paul Donald Wight, Jr., փետրվարի 8, 1972(1972-02-08), Էյկեն, Հարավային Կարոլինա, ԱՄՆ), առավել հայտնի Բիգ Շոու (Big Show) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր) և կինոդերասան։ Ներկա պահին հանդես է գալիս «WWE» կազմակերպությունում։
Մասնագիտական կարիերայում Ուայթն աշխարհի չեմպիոն եղել է 6 անգամ (2 անգամ WCW աշխարհի ծանրքաշային չեմպիոն, 2 անգամ WWF/E չեմպիոն, 1 անգամ ECW աշխարհի ծանրքաշային չեմպիոն և 1 անգամ աշխարհի ծանրքաշային չեմպիոն)։ Ի լրումն ծանրքաշային տիտղոսների` 1 անգամ նվաճել է WWE Միացյալ Նահանգներիը, 5-ական անգամներ Աշխարհի թիմային և WWE թիմային տիտղոսներըը, 3 անգամ՝ WWE հարդքոր տիտղոսը և 1 անգամ WWE միջմարյրցամաքային չեմպիոնական տիտղոսը։
Համարվում է «WWE»-ի պատմության մեջ երրորդ մարզիկը (Քուրտ Էնգլից և Էդջից հետո), ում կարիերայի ընթացքում հաջողվել է նվաճել ֆեդերացիայում գործող տղամարդկանց բոլոր չեմպիոնական տիտղոսները։


== Արտաքին հղումներ ==
Էջը WWE.com կայքում Archived 2011-09-02 at the Wayback Machine. (անգլ.)
Էջը IMDb կայքում (անգլ.)
Անձնական Թվիթեր էջ (անգլ.)